สังคมข่าวหุ้น
ดัชนีตลาดหุ้นไทยปิดที่ระดับ 1,676.80 จุด ลดลง 4.09 จุด มูลค่าการซื้อขาย 62,111.49 ล้านบาท ติดตามการประชุมคณะกรรมการนโยบายการเงิน (กนง.)
ดัชนีตลาดหุ้นไทยปิดที่ระดับ 1,676.80 จุด ลดลง 4.09 จุด มูลค่าการซื้อขาย 62,111.49 ล้านบาท ติดตามการประชุมคณะกรรมการนโยบายการเงิน (กนง.)
27 มี.ค. 2565

ดัชนีตลาดหุ้นไทยปิดที่ระดับ 1,676.80 จุด ลดลง 4.09 จุด มูลค่าการซื้อขาย 62,111.49 ล้านบาท ติดตามการประชุมคณะกรรมการนโยบายการเงิน (กนง.) ต่อแนวโน้มเศรษฐกิจ และการเร่งตัวของอัตราเงินเฟ้อ หลังเงินเฟ้อ ก.พ. พุ่งกว่า 5.28% สูงสุดในรอบ 13 ปี รวมถึงจับตาสถานการณ์ความรุนแรงระหว่างรัสเซียกับยูเครนอย่างต่อเนื่อง
DEMCO ลั่นรายได้ปีนี้โต 10-15% โชว์แบ็กล็อก 4,026 ล้านบาท ทยอยรับรู้รายได้ถึงปีหน้า เดินหน้าประมูลงานใหม่ทั้งภาครัฐและเอกชนเพิ่ม พร้อมจัดสรรงบลงทุน 300-500 ล้านบาท เร่งขยายลงทุนโครงการสัญญา Private PPA โฟกัสธุรกิจโซลาร์รูฟท็อป วางเป้าครบ 20 เมกะวัตต์ภายในปี 2566 รวมถึงเตรียมปรับแผนและกลยุทธ์การดำเนินธุรกิจ โดยแสวงหาโอกาสการขยายการลงทุนใหม่ ๆ ร่วมกับพันธมิตร เพื่อต่อยอดธุรกิจ เพิ่มแหล่งที่มาของรายได้ และกระจายความเสี่ยงธุรกิจ
GULF ขยายการลงทุนธุรกิจดิจิทัลอย่างต่อเนื่อง ล่าสุดตั้งบริษัทย่อย Gulf International Investment Limited ดำเนินธุรกิจและลงทุนในโครงสร้างพื้นฐานด้านดิจิทัล สินทรัพย์ดิจิทัล ธุรกิจเทคโนโลยีบล็อกเชน และบริการที่เกี่ยวข้อง รวมถึงการลงทุนในกองทุนที่ลงทุนในสินทรัพย์และธุรกิจดังกล่าวในต่างประเทศ
PTT ห่วงสงครามรัสเซีย-ยูเครน กระทบต่อซัพพลายน้ำมันของโลก ดันราคาน้ำมันดิบโลกมีโอกาสสูงถึง 150 เหรียญสหรัฐต่อบาร์เรล ขณะที่กกพ.แย้มค่าไฟฟ้ามีโอกาสแตะ 4.50 บาทต่อหน่วย แนะปรับสัดส่วนเชื้อเพลิงผลิตไฟฟ้าในระยะยาวให้เกิดเสถียรภาพ
THAI ยันไม่มีโบอิ้ง 737 ให้บริการในเที่ยวบินพาณิชย์ ปัจจุบันใช้แค่ 4 แบบ “โบอิ้ง 777 และ 787 แอร์บัส 350 และ 320” เท่านั้น พร้อมมุ่งเน้นความปลอดภัย ย้ำไม่ได้รับหนังสือแจ้งเตือนจากกพท.กรณีการใช้เครื่องบินโบอิ้ง 737-800 แบบเดียวกับไชน่า อีสเทิร์น แอร์ไลน์ ที่เพิ่งประสบอุบัติเหตุในจีนเมื่อวันที่ 21 มี.ค.ที่ผ่านมา
CPN ทุ่ม 200 ล้านบาท ปลุกภาคท่องเที่ยวต้อนรับซัมเมอร์ในแคมเปญ “Blooming Summer 2022” เริ่มวันที่ 25 มี.ค.-31 พ.ค. 2565 ณ ศูนย์การค้าเซ็นทรัลทั่วประเทศ รวม 36 สาขา คาดน่าจะส่งผลให้การจับจ่ายใช้สอยคึกคัก สร้างเม็ดเงินสะพัดหมุนเวียนในประเทศมากยิ่งขึ้น หนุนทราฟฟิกเพิ่มกว่า 20%
ตลาดหลักทรัพย์ฯ ให้ JTS ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 28 มี.ค.-12 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ TRC ใช้ถึง 31 มี.ค. 2565 CHO, SANKO, TCC, TCC-W3, TCC-W4, TCC-W5 ใช้ถึง 1 เม.ย. 2565 GSC ใช้ถึง 8 เม.ย. 2565 ETC, PRECHA ใช้ถึง 12 เม.ย. 2565 และ BKD-W2, TVT ใช้ถึง 29 เม.ย. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี BGT ใช้ถึง 31 มี.ค. 2565 MVP, MVP-W1 ใช้ถึง 1 เม.ย. 2565 และ QLT ใช้ถึง 4 เม.ย. 2565 PROEN ใช้ถึง 29 เม.ย. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี DITTO ใช้ถึง 12 เม.ย. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.